केन्या तेल पाइपलाइन में आग लगने से 100 मरे  
केन्या की राजधानी नैरोबी में सोमवार को भूमिगत तेल पाइपलाइन में आग लगने से 100 से अधिक लोगों की मौत हो गई।
केन्या की राजधानी नैरोबी में सोमवार को भूमिगत तेल पाइपलाइन में आग लगने से 100 से अधिक लोगों की मौत हो गई।   समाचार एजेंसी सिन्हुआ ने बताया कि पहले की कुछ रपटों के अनुसार औद्योगिक इलाके में स्थित तेल डिपो के पास तेलपाइप लाइन के फटने से दर्जनों केन्याई नागरिक घायल हो गए।  केन्या पाइपलाइन कम्पनी के अधिकारी ने बताया कि झुग्गी निवासियों द्वारा धूम्रपान करते वक्त पाइपलाइन से बह रहे तेल को इकट्ठा करने के दौरान यह विस्फोट हुआ।  अधिकारी ने सिन्हुआ को बताया, "कुंगा लुंगा रोड स्थित औद्योगिक इलाके में तेल डिपो के नजदीक एक पाइपलाइन फट गई, जिसकी वजह से तेल फैल गया और इसकी जानकारी घंटों नहीं हुई। विस्फोट उस वक्त हुआ जब स्थानीय निवासी धूम्रपान करते हुए तेल इकट्ठा करने पहुंचे।"   अधिकारियों ने मृतकों की स्पष्ट संख्या के बारे में अनभिज्ञता प्रकट की है।